Estaba en el aire

Estaba en el aire (Ĝi estis enaere) estas romano de la hispana verkisto Sergio Vila-Sanjuán, kiu havigis al li la Premion Nadal de 2013.Staff writer  La romano rakontas historion okazanta en altklasaj etosoj de Barcelono en la 1960-aj jaroj kiam la ekonomia disvolviĝoj ŝajnigas la diktaturan epokon de frankismo per renovigita aspekto. Tiukadre la aŭtoro konstante kaj obsede mencias detalojn, epizodojn, varmarkojn, kutimojn ktp., proprajn de la epoko. Fakte granda parto de la intrigo rilatas al radia programo kun marko de medikamento Rinomicina, kiu celis serĉadon de malaperintoj (kiu reale ekzistis) kaj al rilata gazeteto Por qué (kial), kiu same reale ekzistis.David Morán Sergio Vila-Sanjuán gana el Nadal con una novela sobre la Barcelona de los 60, ABC, 6a de januaro 2013, alirita la 20an de novembro 2025.

Intrigo 

 Juan Ignacio serĉas sian amikinon Tona, kiu estas ebria kaj skandala diboĉante en noktaj drinkejoj de Barcelono. 
 Radiprogramo Rinomicina serĉas malaperintojn. Juan Ignacio en kunsido de farmacia entrepreno defendas la programon el kritikoj. Panoramo de tiemaj tieaj vendejoj, foiro, varoj ktp.
 Reveno de Antonio Luna al Barcelono, serĉante sian familion. Oni ŝtelis lin. Eklaboras en fabriko de aŭtomobiloj SEAT.
 Tona ĉe karitata asocio. Entreprenisto Casimiro Pladevall (estro de Juan Ignacio) alvokas grupon de riĉaj amikaj gravuloj kaj Alejandro Roca konvinkas ilin investi en terenspekulado en Florido
 Engaĝiĝo de Juan Ignacio kun Elena kaj amikiĝo kun Tona. Geedziĝoj kaj konfliktoj kaj kverelo inter Tona kaj ŝia edzo Marcos. Li akuzas je adulto kaj foriras kun ilia filino.
 Melodrama rakonto de nun trovita filino perdita antaŭ 24 jaroj dum la milito pere de la gazeto Por qué kaj de la radiprogramo Rinomicina.
 Luis Rupérez en la radiprogramo. Policano pridemandas pri malaperintoj pro la milito al Juan Ignacio. Artal proponas al Pladevall novan ĵurnalon. Tona estas lia amatino.
 Filmado de televida programo "Reina por un día" (Unutaga reĝino), kiu reale ekzistis, montrante gravajn donacojn al virino. Oni proponas al Juan Ignacio televidigi Rinomicina-n. Tona ĉeestas feston de pseŭdoaristokratoj; ŝi konfesas al Juan Ignacio kaj Elena sian rilaton kun Pladevall.
 Antonio Luna vivtenas sin per diversaj laboroj. Vivo de geamantoj Tona kaj Casimiro Pladevall.
 Polico insistas pri la kazo Antonio Luna sugestante nuligon de programo, kiu parolas pri la milito.
 Raporto en Por qué pri renkonto de Antonio Luna (fakte Antonio Lena) kun siaj patrino kaj familio. Alejandro Roca konfesas per letero sian fraŭdon al siaj amikoj.
 Pladevall konstatas, ke lia filo estas samseksemulo. Li komunikas al Juan Ignacio, ke li devas tuj fermi la programon. Ĉiuj estis revenintaj al "normala" vivo. Pladevall revenigis la edzon de Tona al Hispanio, por ke ŝi rekuperu sian filinon kaj en tiu nova kadro finiĝas la rilato inter ŝi kaj Pladevall.
 Epilogo. Pravigo de la konduto de ĉiuj roluloj, ĉiuj en la alta klaso kataluna dum Antonio Lena en ne sufiĉe bonaj sintenoj kun sia rekuperata familio revenas al Santander, kie li kreskiĝis en orfejo.

Referencoj

Bibliografio
 Sergio Vila-Sanjuán, Estaba en el aire. Ediciones Destino. 2013. pp. 235. ISBN 978-84-233-4624-0.

Eksteraj ligiloj
 Estaba en el aire resumo

Kategorio:Hispanlingvaj romanoj
Kategorio:Libroj aperintaj en 2013